126. löggjafarþing 2000–2001.

Þskj. 445 — 215. mál.

Nefndarálit

um frv. til l. um breyt. á l. nr. 38 11. maí 1998, um stjórn veiða úr norsk-íslenska síldarstofn
inum, með síðari breytingum.

Frá meiri hluta sjávarútvegsnefndar.

Nefndin hefur fjallað um málið og fengið á sinn fund Friðrik J. Arngrímsson og Kristján Ragnarsson frá Landssambandi íslenskra útvegsmanna, Hólmgeir Jónsson og Sævar Gunn
arsson frá Sjómannasambandi Íslands, Grétar M. Jónsson frá Farmanna- og fiskimannasam
bandi Íslands og Helga Laxdal frá Vélstjórafélagi Íslands. Þá átti nefndin símafund með Þor
valdi Jóhannessyni frá Sambandi sveitarfélaga á Austurlandi.

Með frumvarpinu er lagt til að gildistími laga nr. 38/1998, um stjórn veiða úr norsk-ís
lenska síldarstofninum, verði framlengdur um eitt ár svo að þau gildi fyrir árið 2001, ella falla þau úr gildi um næstu áramót. Ráðgert er að sú efnislega endurskoðun sem mælt er fyrir um í 3. gr. laganna fari fram samhliða heildstæðri endurskoðun sem nú er unnið að á lögum um stjórn fiskveiða á vegum nefndar sem sjávarútvegsráðherra hefur skipað. Þar sem nú stendur yfir heildarendurskoðun á fiskveiðilöggjöfinni er ekki ástæða til að taka lög nr. 38/1998 upp sérstaklega.

Á árinu var gerð sú breyting á lögum nr. 38/1998 að af skipum sem stunduðu síldveiðar á viðmiðunarárunum 1995, 1996 og 1997 og skipum sem komið hafa í þeirra stað var heimil
að að framselja aflahámark án takmarkana. Þetta hefur m.a. haft þau áhrif að framsal á þessu ári var 31,2% en var 11,6% á síðasta ári.

Nefndin aflaði sér upplýsinga um ráðstöfun afla íslenskra skipa úr norsk-íslenska síldar
stofninum á árunum 1995–2000 og einnig um landaðan afla íslenskra skipa úr norsk- íslenska síldarstofninum skipt eftir mánuðum á árunum 1995–2000. Má af þeim upplýsingum ráða að nokkur breyting hefur orðið á ráðstöfun aflans. Einnig er athyglisvert að æ meira veiðist af norsk-íslenska síldarstofninum í júní en minna í maí. Raunar var lítil sem engin veiði úr þessum stofni í maí í ár. Þetta má sjá í töflum í fylgiskjali með nefndaráliti þessu.

Nefndin vill vekja athygli á því að talsverðar breytingar hafa orðið á sókn í norsk-íslensku síldina og er hún veidd af stærri skipum en áður þar sem nú er að bætast í nótaveiðiflotann talsvert af stórum og nýjum skipum. Samkvæmt gildandi lögum ráðast aflaheimildir skipa að nokkru af stærð þeirra og því er ljóst að tilkoma stærri skipa getur skert veiðirétt þeirra sem fyrir eru.

Prentað upp.

Meiri hlutinn leggur til að frumvarpið verði samþykkt óbreytt.

Alþingi, 6. des. 2000.

Einar K. Guðfinnsson,

form., frsm.

Árni R. Árnason.

Hjálmar Árnason.

Kristinn H. Gunnarsson.

Vilhjálmur Egilsson.

Guðmundur Hallvarðsson.

Fylgiskjal.

Fiskistofa:

Yfirlit yfir aflahámark og afla úr norsk-íslenska síldarstofninum.

(4. desember 2000.)

Tafla 1. Aflahámark, millifærslur aflahámarks og afli úr norsk-íslenska síldarstofnin
um 1999 og 2000.

1999	2000
Samtals úthlutað aflahámark	202.000 lestir	194.230 lestir
Samtals flutt magn	23.427 lestir	60.602 lestir
Flutt magn sem hlutfall af heildarúthlutun	11,6 %	31,2 %
Skip sem fluttu frá sér aflahámark*	31	34
Skip sem lönduðu síldarafla	49	44
Heildarafli	203.493 lestir	185.642 lestir
*Tölur um flutning aflahámarks eru veltutölur.

Hafi sama aflahámark verið flutt milli skipa oftar en einu sinni er það talið í hvert sinn sem það er flutt.

Tafla 2. Ráðstöfun afla íslenskra skipa úr norsk-íslenska síldarstofninum 1995–2000.

Ár

Landfryst

Sjófryst

Saltað

Til bræðslu

Selt erlendis	Innanlands
neysla

Samtals
1995	284	0	40	170.287	3.497	0	174.109
1996	45	19	0	164.738	152	3	164.957
1997	0	0	0	216.108	3.933	0	220.041
1998	276	1.797	537	195.604	1.921	0	200.135
1999	71	183	24	203.215	0	0	203.493
2000	1842	138	0	163.419	20.243	0	185.642

Tafla 3. Landaður afli íslenskra skipa úr norsk-íslenska síldarstofninum eftir mánuðum 1995–2000, í lestum.

Ár	Maí	Júní	Júlí	Ágúst	September	Október	Samtals
1995	142.342	31.767	0	0	0	0	174.109
1996	136.434	28.504	19	0	0	0	164.957
1997	184.719	25.522	1.836	0	5.206	2.758	220.041
1998	95.274	97.337	669	152	2.581	4.122	200.135
1999	55.691	147.802	0	0	0	0	203.493
2000	2.198	166.174	10.131	0	7.139	0	185.642